1969-ben mindössze három világbajnoki futamon vett részt, mivel elsősorban a Formula 2-es Európa-Bajnokságra koncentrált. Ezt a sorozatot meg is nyerte, miközben a Matra sportautóinak tesztelésével is foglalkozott. Egy évre rá szerződést kapott a Tyrrellcsapatától, ám az idény előtt egy terepjárót vezetve megsérült a szemén, és ez visszavetette a teljesítményét. Olyannyira, hogy ugyan Spanyolországban ötödikként tudott végezni, ám Monacóban kvalifikálnia sem sikerült magát, és visszavonult a versenyzéstől.